cyanic-selkie/wikianc huggingface dataset:
Hoeni
Hoeni se posisie as laaste koning van die 3de Dinastie lyk redelik seker, maar daar is nog taamlike onsekerheid oor die volgorde van die heersers aan die einde van dié tydperk. Dit is ook onseker onder watter Griekse naam Hoeni bekend was – moontlik as Aegyptiacae volgens Manetho of Aches volgens Winfried Barta. Baie Egiptoloë glo Hoeni was die pa en direkte voorganger van Snofroe, maar dit word betwis. Hoeni word beskou as ’n verwarrende figuur in die geskiedenis omdat hy lank in Egiptiese tradisies onthou is, maar min dokumente, voorwerpe of monumente oor hom behoue gebly het.
Lewe
Hoeni kom nie baie voor in die geskiedenis nie; die meeste verwysings na hom is indirek. Die eerste is ’n stele van rooi graniet wat in 1909 op die eiland Elephantine ontdek is. Die inskripsie noem ’n koninklike paleis van Hoeni en skryf Hoeni se naam binne ’n cartouche. Die oorspronklike plek waar die stele gestaan het, is nie bekend nie.
Björn Ysterkant
Verhale oor Ragnar Lodbrok
Toe die broers ná verskeie plundertogte in onder meer Engeland en Normandië terugkon in Skandinawië, het hulle die koninkryk tussen hulle verdeel. Björn Ysterkant het Uppsala en Swede gekry.
Hoeni
Lewe
Hy word ook genoem op die agterkant van die Palermosteen oor die 5de-dinastiese koning Neferirkare Kakai, wat blykbaar ’n dodetempel laat bou het vir die kultus van Hoeni. Die tempel is egter nog nie gevind nie.
Hoeni word ook in ’n papirus uit die 13de Dinastie genoem, en dit gee ’n belangrike aanduiding van sy opvolging: "Maar toe het sy majesteit koning Hoeni gesterf en sy majesteit koning Snofroe het oor die hele land regeer. En Kagemni het die nuwe burgemeester van die koninklike hoofstad en die visier van die koning geword." Baie geleerdes glo dit versterk die teorie dat Hoeni die laaste koning van die 3de Dinastie was en dat Snofroe, die eerste koning van die 4de Dinastie, sy direkte opvolger was.
Björn Ysterkant
TV-reeks
In die televisiereeks Vikings speel Björn Ysterkant 'n belangrike rol. Hy word as jong seun uitgebeeld deur Nathan O'Toole en as volwassene deur Alexander Ludwig. Sy rol is losweg op die geskiedkundige figuur geskoei. In die reeks is hy die seun van Lagertha, eerder as Aslaug. Hy is Ragnar se oudste seun, hoewel hy volgens die sagas nie die oudste was nie.
Jazz in België
Die geskiedenis van jazz in België begin met die instrumentmaker Adolphe Sax van Dinant, wie se saksofoon omstreeks 1900 deel geword het van militêre orkes in New Orleans, en sou ontwikkel tot 'n uitstekende jazz-instrument.Van toe af loop die vroeë geskiedenis van jazz in België feitlik parallel met ontwikkelings in die land van die geboorte van jazz, vanaf die "minstrel shows" in die laat 19de eeu tot die eerste Belgiese jazz-album in 1927 en daarna.
Twee belangrike mense in België het die ontwikkeling van jazz in sy vroeë jare grootliks beïnvloed: Félix-Robert Faecq en Robert Goffin.
Die Belgiese jazz-geskiedenis het baie internasionaal bekende jazzmusikante en komponiste opgelewer soos die mondharmonikaspeler en kitaarspeler Toots Thielemans, kitaarspeler Philip Catherine en die gipsyjazz kitaarspeler Django Reinhardt.
Betty Morrissey
Betty Morrissey (1908 – 20 April 1944) was 'n Amerikaanse aktrise. Sy was bekend vir haar rolle in die rolprente A Woman of Paris: A Drama of Fate (1923), Traffic in Hearts (1924), Lady of the Night (1925), en Honor Among Lovers (1931).
Sindi van Zyl
Vroeë lewe en opvoeding
Van Zyl is gebore in Salisbury, Suid-Rhodesië, nou Harare, Zimbabwe. Vir sekondêre onderwys was sy by die Arundel-skool op skool. Vir tersiêre onderrig studeer sy aan die Universiteit van Pretoria, waar sy 'n BSc in mensfisiologie en sielkunde verwerf, en 'n Baccalaureus Geneeskunde en 'n Baccalaureus Chirurgie. Dr Sindisiwe Van Zyl het haar internskap by die Chris Hani Baragwanath-hospitaal ondergaan. In 2004 is sy met Marinus van Zyl getroud.
Sy het Twitter hoofsaaklik gebruik om mense se kennis oor MIV uit te brei en veral om die voorkoming van oordrag van moeder-tot-kind te bepleit. Sy het ook gereeld op TV, radio en ander mediaplatforms verskyn. Sy vertel van haar persoonlike reis met depressie en uitbranding van geneeshere. Dr. van Zyl het vertel hoe sy 41 kg verloor het terwyl sy op 'n Banting-dieet was. Sy was 'n natuurlike kortslaper wat ongeveer 4 uur slaap per nag benodig het terwyl sy normaal funksioneer. Haar wetenskaplike navorsing het riglyne ingesluit om individue en paartjies wat deur MIV geraak word, veilig te help om swanger te word en COVID-19 en MIV-infeksie. Sy het verskillende rolle in die Suid-Afrikaanse Mediese Vereniging beklee. Sy was 'n lid van die Raad van Direkteure van Dokters sonder Grense in Suider-Afrika. As gevolg van haar uitgebreide voorspraak vir openbare gesondheid, was sy bekend as 'die volksdokter'.
Uta Levka
Uta Levka (gebore 26 Mei 1942) is 'n Duitse aktrise. Sy is bekend vir haar rolle in die rolprente The Sinister Monk (1965), Carmen, Baby (1967), The Oblong Box (1969), en Scream and Scream Again (1970).
Rick Copp
Rick Copp (gebore 20 Augustus 1964) is 'n Amerikaanse skrywer, vervaardiger, en akteur. Hy is bekend vir sy rolle in die televisiereekse Babes (1990), Rhythm & Blues (1992), Team Knight Rider (1997), en Where the Bears Are (2012).
RJ-telefoonprop
'n RJ-prop (afkorting vir "Registered Jack") is 'n gestandaardiseerde telekommunikasienetwerkkoppelvlak vir die koppeling van stem- en datatoerusting aan 'n diens verskaf deur 'n plaaslike sentraledraer of langafstanddraer. Registrasiekoppelvlakke was aanvanklik gedefinieer in die Universele Diensbestelkode (USOC) stelsel van die Bell System in die Verenigde State van Amerika vir die nakoming met die registrasieprogram vir kliënt-verskafte telefoontoerusting soos bepaal deur die Federale Kommunikasie Kommissie (FCC) in die 1970's. Hulle is daarna gekodifiseer in titel 47 van die Kode van die Federale Regulasies Deel 68.
Die spesifikasie sluit in fisiese konstruksie, bedrading, en seinsemantiek. Gevolglik is "registered jacks" hoofsaaklik die naam wat deur die letters RJ verteenwoordig word, gevolg deur twee syfers wat die tipe weergee. Daarbenewens dui agtervoegsels geringe variasies aan. RJ11, RJ14, en RJ25 is bv. die mees algemeen gebruikte koppelvlakke vir telefoonverbindings vir een-, twee- en drielyndienste. Alhoewel hierdie standaarde die wetlike definisies in die Verenigde State is, word sommige koppelvlakke oor die hele wêreld heen gebruik.
Gamma2 Normae
Gamma2 Normae (afgekort as γ2 Nor) is die helderste ster in die suidelike sterrebeeld Winkelhaak (Norma). Met sy skynbare magnitude van 4,02 is dit ’n dowwe ster, maar wel met die blote oog sigbaar. Volgens parallaksmetings is die ster sowat 129 ligjare van die Son af. Dit beweeg teen ’n radiale snelheid van -29 km/s nader aan ons.
Gamma2 Normae het ’n nabygeleë metgesel. Hulle is eers as ’n dubbelster beskou, maar volgens latere data is die metgesel verder weg geleë. Nog ’n ster van die 16de magnitude en met ’n temperatuur van 5,972 K is 20 boogsekondes van Gamma2 Normae af en het dieselfde parallaks en eiebeweging.
Gamma1 Normae is ’n geel superreus wat verder van die Son af en byna ’n magnitude dowwer as Gamma2 Normae is.
2018 Verenigde State Grand Prix
Die 2018 Formule Een Verenigde State Grand Prix (amptelik die "Formula 1 2018 Pirelli United States Grand Prix") is op 21 Oktober 2018 op die Circuit of the Americas in Austin, Texas gehou. Dit was die agtiende wedren van die kampioenskapseisoen gewees.
Bande
Pirelli het die volgende bande aan alle spanne verskaf:
Kwalifisering
Lewis Hamilton behaal vir Mercedes AMG hul negende voorwegsprong van die seisoen. Die Ferrari-jaer Sebastian Vettel kwalifiseer in die tweede plek, maar ontvang 'n straf van drie roosterplekke omdat hy in die eerste vrye oefening nie genoeg spoed verminder het terwyl daar rooi vlae gewaai is nie, en mag hieroor eers vyfde wegspring.
Na afloop van kwalifisering ontvang beide die Toro Rosso-jaers Pierre Gasly en Brendon Hartley 'n roosterstraf omdat hulle hul enjins moes laat vervang. Hulle moes albei agteraan wegspring.
Die Red Bull-bestuurder Max Verstappen kon nie enige tyd in die tweede deel van die kwalifiserende sessie opstel nie, nadat hy sy agterste vering in K1 gebreek het toe hy oor 'n walletjie gery het. As gevolg hiervan, is sy ratkas ook vervang, wat hom 'n straf van vyf wegspringplekke op die hals gehaal het.
Wedren
Die wedren is deur Kimi Räikkönen gewen, sy eerste oorwinning sedert die 2013 Australiese Grand Prix. Max Verstappen eindig tweede nadat hy agtiende weggespring het. Lewis Hamilton het derde geëindig nadat hy 'n ekstra kuipestop moes maak omdat sy bande verslete was. Sebastian Vettel het vierde geëindig nadat hy in die openingsrondte teen Daniel Ricciardo gebots het. Valtteri Bottas was vyfde, ná hy 'n paar rondtes voor die einde deur Vettel ingehaal is. Renaultjaers Nico Hülkenberg en Carlos Sainz jr. was sesde en sewende, voor Esteban Ocon. Die top 10 is afgesluit deur die Haas-bestuurders Kevin Magnussen en Sergio Pérez.
Na afloop van die wedren word Ocon en Magnussen gediskwalifiseer. Ocon gebruik te veel brandstof in die eerste rondte, die limiet is 100 kilogram per uur. Magnussen het te veel brandstof oor die hele wedren gebruik, waarvoor 'n maksimum van 105 kilogram toegelaat word. Pérez het tot agtste plek opgeskuif weens hierdie uitsluitings, terwyl die ander punte aan Brendon Hartley en Sauber-bestuurder Marcus Ericsson toegeken is. Romain Grosjean het ook 'n straf van drie wegspringplekke vir die volgende ren in Meksiko gekry omdat hy in die eerste rondte met Charles Leclerc in aanraking gekom, en beide motors uitgeval het.
Petroesjka
duimnael|200px|Die grafsteen van [[Vaslav Nijinsky in Parys. Dit beeld Nijinsky as Petroesjka uit.]]
Klas 8E-lokomotief
Klas 8E is 'n tipe elektriese lokomotief wat deur die Suid-Afrikaanse Spoorweë gebruik word vir rangeerwerk. Dit is 'n Bo-Bo (Bo-Bo: twee 2-wiel draaistelle met traksiemotors op elke as) ontwerp. Die lokomotief gebruik 3 kV gelykstroom toevoer. Hierdie lokomotief het stoomlokomotiewe vervang soos hulle uit diens onttrek is.
Die eerste 100 lokomotiewe is gebou deur Union Carriage & Wagon in Nigel. Hulle het ook al die meganiese onderdele vervaardig. Die elektriese onderdele is verskaf deur Brown Boveri and Company van Switserland en Siemens van Duitsland.
Die elektriese motors het 'n aanhoudende maksimum lewering van 686 kW elk. Die kajuit is in die middel van die lokomotief wat ontwerp is om deur een persoon hanteer te word. Daar is twee bestuurdersposisies in die kajuit. Die draaistelle is ontwerp op dié van Klas 6E. Die lokomotief se maksimum veilige snelheid is 75 km/h. Hulle het aanvanklik diens gedoen op die Witwatersrand.
Petroesjka
Etimologie
Hoewel die Russiese homoniem van petroesjka pietersielie beteken, is die karakter se naam ’n verkleiningsvorm van die naam Pjotr (Pieter).
Geskiedenis
Keiserin Anna van Rusland se hofnar Pietro-Mira Pedrillo van Italië het as prototipe vir Petroesjka gedien. Daar was ’n paar basiese storielyne: die mediese behandeling van Petroesjka, hy as soldaat, ’n toneel met sy bruid en die koop van ’n perd.
Die Russiese Kinderwelsynvereniging hou ’n jaarlikse Petroesjka-bal, met as tema die karakter wat verlief raak op ’n grasieuse ballerina.
Preston Corbell
Preston Corbell is 'n Amerikaanse akteur en regisseur. Hy is bekend vir sy rolle in die rolprent Cabin Fever 2: Spring Fever (2009) en in die televisiereekse One Tree Hill (2003), Eastbound & Down (2009), en The Casey Files (2017).
Ornithoglossum pulchrum
Ornithoglossum pulchrum is 'n meerjarige, blomdraende plant en geofiet wat deel is van die Colchicaceae familie. Dit plant is endemies aan Namibië.
Ornithoglossum calcicola
Ornithoglossum calcicola is 'n meerjarige, blomdraende plant en geofiet wat deel is van die Colchicaceae familie. Dit plant is endemies aan Namibië.
Lithops divergens
Lithops divergens is 'n vetplant wat deel is van die Aizoaceae familie. Die spesie is endemies aan Suid-Afrika en kom in die Noord-Kaap en die Wes-Kaap, van Loeriesfontein tot by Vanrhynsdorp, voor. Daar is vyf tot tien subpopulasies wat bedreig word onwettige plant versamelaars.
Subspesies
Die plant het twee subspesies:
Ptilocaulis aulopora
Ptilocaulis aulopora is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Ptilocaulis en tot die familie Axinellidae. Die wetenskaplike naam van die spesie is die eerste keer geldig gepubliseer in 1870 deur Schmidt.
Olga Limburg
Olga Limburg (5 April 1881 – 7 Maart 1970) was 'n Duitse aktrise. Sy was bekend vir haar rolle in die rolprente Prinz Kuckuck - Die Höllenfahrt eines Wollüstlings (1919), Die rollende Kugel (1919), Hedda Gabler (1925), en Mädchenjahre einer Königin (1936).
Anna Karen Morrow
Anna Karen Morrow (20 September 1914 – 1 Julie 2009) was 'n Amerikaanse aktrise. Sy was bekend vir haar rolle in die televisiereekse Lights Out (1946), Matinee Theatre (1955), One Step Beyond (1959), en Star Trek (1966).
Ptilocaulis bistyla
Ptilocaulis bistyla is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Ptilocaulis en tot die familie Axinellidae. Die wetenskaplike naam van die spesie is die eerste keer geldig gepubliseer in 1983 deur Hechtel.
Brady Corbet
Brady Corbet (gebore 17 Augustus 1988) is 'n Amerikaanse akteur, skrywer, en regisseur. Hy is bekend vir sy rolle in die rolprente Mysterious Skin (2004), Funny Games (2007), Martha Marcy May Marlene (2011), en The Childhood of a Leader (2015).
Nu Octantis
Nu Octantis (afgekort as ν Oct) is ’n spektroskopiese dubbelster in die sterrebeeld Oktant met ’n wentelperiode van sowat 2,9 jaar. Met sy skynbare magnitude van 3,73 is dit die helderste ster in die sterrebeeld. Dit is sowat 69,1 ligjare van die Son af. Die primêre ster is ’n oranje reusester van spektraaltipe K1 III, en is dus ’n ster wat die waterstof in sy kern opgebruik en uitgesit het. Die sekondêre ster is waarskynlik ’n rooidwerg met ’n lae massa.
In 2009 is voorgestel die stelsel het ’n eksoplaneet, geskoei op versteurings in die wentelperiode. Die versteurings kan egter daaraan toegeskryf word dat die sekondêre ster self ’n dubbelster is, aangesien die vorming van ’n planeet in so ’n stelsel moeilik sal wees vanweë dinamiese versteurings.
Klas 9E-lokomotief
Klas 9E is 'n tipe elektriese lokomotief wat deur die Suid-Afrikaanse Spoorweë gebruik word. Dit is 'n Co-Co (Co-Co: twee driewieldraaistelle met traksiemotors op elke as) ontwerp. Die lokomotief benodig 50 kV wisselstroom toevoer. Hierdie lokomotiewe is ontwerp om op die Sishen-Saldanha Spoorlyn diens te doen.
Een-en-dertig lokomotiewe is gebou deur Union Carriage & Wagon in Nigel na die ontwerp van GEC Traction of Manchester. Daar is net een kajuit in die lokomotief wat met 'n lugversorger toegerus is. Die agterkant van die lokomotief is laer om die enkele pantograaf, 'n spanningsverdeler, 'n vakuumstroombreker en die kontakpunte van die hooftransformator te huisves. Daar is 'n kompartement tussen die twee draaistelle wat die lugtenks en batterye huisves. Hier is ook voorsiening gemaak om 'n klein motorfiets te stoor sodat die bemanning die 2,3 km-lange trein vinnig kan inspekteer.
Erik Refilsson
Erik Refilsson was volgens Noorse sagas 'n legendariese Sweedse koning van die Huis van Munsö. Hy sou in die 9de eeu gelewe het. Een van die min Skandinawiese bronne wat bewaar gebly het waarin Sweedse konings van dié tyd behandel word, is Hervarar saga. Dit kom uit die 12de of 13de eeu en word dus nie as 'n betroubare historiese bron van die 9de eeu beskou nie.
Volgens die Hervarar saga "het Erik die seun van Refil die koninkryk se troon bestyg. Hy was 'n goeie vegter en baie magtige koning. Die seuns van [sy oom] Erik Björnsson was Önund van Upsala en koning Björn. Toe is die Sweedse Ryk weer tussen broers verdeel."
Lithops viridis
Lithops viridis is 'n vetplant wat deel is van die Aizoaceae familie. Die spesie is endemies aan Suid-Afrika en kom in die Noord-Kaap, naby Loeriesfontein, voor. Die plant is deel van die renosterveld. Die enigste populasies word bedreig deur vertrapping en moontlike versameling deur onwettige versamelaars.
Doretta Morrow
Doretta Morrow (27 Januarie 1928 – 28 Februarie 1968) was 'n Amerikaanse aktrise. Sy was bekend vir haar rol in die rolprent Because You're Mine (1952).
Ornithoglossum parviflorum
Ornithoglossum parviflorum is 'n meerjarige, blomdraende plant en geofiet wat deel is van die Colchicaceae familie. Dit spesie is inheems aan Namibië, die Noord-Kaap en die Wes-Kaap.
Die plant het twee subspesies:
Erik Björnsson
Erik Björnsson was volgens Noorse sagas die seun van Björn Ysterkant en 'n legendariese Sweedse koning van die Huis van Munsö. Hy sou in die 9de eeu gelewe het. Een van die min Skandinawiese bronne wat bewaar gebly het waarin Sweedse konings van dié tyd behandel word, is Hervarar saga. Dit kom uit die 12de of 13de eeu en word dus nie as 'n betroubare historiese bron van die 9de eeu beskou nie.
Teenpous Christoforus
Christoforus was 'n teenpous tydens die pontifikaat van Pous Leo V vir 'n kort tydjie van Oktober 903 tot ongeveer Januarie 904. Sy legitimiteit is omstrede maar hy is wel vir 'n lang tyd as wettige pous opgeneem in die amptelike lys die “Annuario Pontificio” en die Liber Pontificalis.
Christoforus was 'n kardinaal-priester van St. Lorenzo in Damaso. Hy het pous geword deur sy voorganger Pous Leo V af te set. Pous Leo is gevange geneem en is kort daarna oorlede. Na die dood van Leo word Christoforus as die wettige pous beskou. Daar word ook melding gemaak van 'n verkiesing terwyl Leo nog geleef het.
In die begin van die 10de eeu was Rome nie 'n rustige plek nie. Daar was wyd verspreide korrupsie en alliansies was baie onstabiel. Christoforus word al na omtrent drie maande verdryf en Pous Sergius III volg hom op.
Verder is nie veel bekend oor die res van sy lewe nie. Party bronne sê hy is gevange gehou in dieselfde gevangenis as Leo V en daar vermoor is ander bronne vermeld 'n “godsdienstige lewe” as monnik.
Ptilocaulis braziliensis
Ptilocaulis braziliensis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Ptilocaulis en tot die familie Axinellidae. Die wetenskaplike naam van die spesie is die eerste keer geldig gepubliseer in 1983 deur Hechtel.
Ptilocaulis digitatus
Ptilocaulis digitatus is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Ptilocaulis en tot die familie Axinellidae. Die wetenskaplike naam van die spesie is die eerste keer geldig gepubliseer in 1928 deur Topsent.
Gitta Lind
Gitta Lind (17 April 1925 – 9 November 1974) was 'n Duitse aktrise. Sy was bekend vir haar rolle in die rolprente Südliche Nächte (1953), Hochstaplerin der Liebe (1954), Das ideale Brautpaar (1954), en Meine Frau macht Musik (1958).
Dundrum, Noord-Ierland
Dundrum (Iers: Dún Droma "Fort by die bergrug") is 'n klein nedersetting en townland in die Noord-Ierse graafskap Down, geleë aan die Dundrumbaai, sowat vier myl buite Newcastle langs die A2-motorpad, met 'n bevolking van 1 555 volgens die sensus van 2011.
Dundrum staan veral bekend vir sy Normandiese kasteel wat teen die begin van die 13de eeu, ná die Normandiese verowering van Ulster, deur John de Courcy (1160–1219) opgerig is om die landroete tussen Drogheda en Downpatrick te beskerm. Die kasteel se ruïne is tans 'n historiese besienswaardigheid in Dundrum en bied danksy sy ligging op 'n heuwel 'n uitsig oor Dundrumbaai, gebiede in sy omgewing (waaronder die Mourne Mountains) en die Ierse Seekus.
Klas 11E-lokomotief
Klas 11E is 'n tipe elektriese lokomotief wat deur die Suid-Afrikaanse Spoorweë gebruik word. Dit is 'n Co-Co-ontwerp (twee driewieldraaistelle met traksiemotors op elke as). Die lokomotief benodig 25 kV wisselstroom toevoer. Hierdie lokomotiewe is ontwerp om op die Ermelo-Richardsbaai steenkooltrajek diens te doen.
Dit was die kragtigste lokomotief ten tye van bestelling met 'n aanhoudende lading van 3 900 kW teenoor die 3 690 kW van die Klas 9E. Vier eenhede trek 200 trokke vol steenkool met 'n totale vrag van 21 000 ton. Die lokomotiewe beskik slegs oor een kajuit omrede meer as een op 'n slag gebruik word. Op hierdie trajek moet die volgelaaide treine steil afdraandes bemeester, derhalwe beskik die lokomotiewe ook oor 4 500 kW se elektriese reostaatremvermoë.
Die lokomotiewe is deur Electromotive division of General Motors gebou. ASEA van Swede het ook van die elektriese toerusting verskaf.
John Corbett
John Corbett (gebore 9 Mei 1961) is 'n Amerikaanse akteur. Hy is bekend vir sy rolle in die rolprente Serendipity (2001), My Big Fat Greek Wedding (2002), en The Messengers (2007), en in die televisiereeks Northern Exposure (1990).
Ornithoglossum gracile
Ornithoglossum gracile is 'n meerjarige, blomdraende plant en geofiet wat deel is van die Colchicaceae familie. Dit plant is endemies aan die Noord-Kaap en die Wes-Kaap en kom tussen Vanrhynsdorp, Clanwilliam en Calvinia voor. Die spesie is deel van die fynbos- en Sukkulente Karoo-biome. Daar is tussen tien en vyftien subpopulasies en die plant word bedreig deur sy habitat wat stadig oorgeneem word deur gewasverbouing.
Jo Morrow
Jo Morrow (gebore 1 November 1939) is 'n Amerikaanse aktrise. Sy is bekend vir haar rolle in die rolprente Our Man in Havana (1959), 13 Ghosts (1960), Sunday in New York (1963), en Terminal Island (1973).
Sof Omar-grotte
thumb|180px|links|Die Weyibrivier verdwyn in die Ayiew Maco-ingang van die Sof Omar-grotte. Die droë vallei en dorp is links daarvan.
Sof Omar is ’n stelsel grotte wat op 15,1 km die langste in Ethiopië is. Toe dit in 1972 gemeet is, was dit die langste in Afrika, maar sedertdien is langer grotte in Algerië (Tafnariviergrot, 18,4 km) en Madagaskar (Krokodilgrot, 18,1 km) ontdek. Die grotte is geleë oos van Robe in die Balesone van die Oromia-streek in Suidoos-Ethiopië, waardeur die Weyibrivier (Gestrorivier) vloei. Dit sak ondergronds by die Ayiew Maco-ingang en verskyn weer bogronds by Holuca sowat 1 km van daar. Volgens tradisie was Sof Omar ’n Moslemheilige wat in die gebied gewoon het en Ayiew die naam van sy dogter. Maco en Holuca is plaaslike terme vir onderskeidelik "naam" en "grot". Dit is al lank ’n godsdienssentrum en is heilig vir beide Moslems en plaaslike Oromo's. Die grotte is bekend vir hulle pilare, veral in die "Pilaarkamer".
Topografie
As ’n mens van Goro na Sof Omar reis, daal die struikgewas steil met 90 m in ’n kloof af. Die Weyibrivier loop van die 4 300 m hoë Balberge deur ’n 150 km breë rif van kalksteen na die grot. Vroeër het die rivier skerp na links gekronkel, maar in ’n stadium het die kalksteen opgelos en ’n reeks deurgange gevorm wat groot genoeg geword het vir die hele Webrivier om deur te loop. Uiteindelik het die rivier die kronkelpad verlaat en ’n droë vallei geskep wat van Ayiew Maco tot by Holuca loop. Die dorpie Sof Omar is naby Ayiew Maco in die droë vallei geleë.
Nog ’n dominante verskynsel is ’n groot sinkgat van 100 m breed en 60 m diep wat in die basaltplato reg bo die grotte voorkom.
Krygsolifant
'n Krygsolifant was 'n olifant wat opgelei en gelei is deur mense vir oorlog. Die krygsolifant se hoofgebruik was om die vyand aan te val, hul geledere te breek en terreur en vrees in te boesem.
Bulbine ophiophylla
Bulbine ophiophylla is 'n plant en geofiet wat deel van die Asphodelaceae familie is. Die spesie is inheems aan die Noord-Kaap en Namibië. Dit het 'n voorkomsgebied van 198 km² en kom van Oranjemund tot by Port Nolloth voor. Die spesie word bedreig deur mynbou aktiwiteite en oorbeweiding in die Alexanderbaai omgewing.
Jetstar
Jetstar Airways Pty Ltd, wat sake bedryf as Jetstar, is 'n Australiese laekostelugredery (self beskryf as "waarde-gebaseerd") met sy hoofkwartier in Melbourne. Dit is 'n volfiliaal van Qantas wat geskep is in reaksie op die bedreiging wat die mededinger-lugredery Virgin Blue ingehou het. Jetstar is deel van Qantas se strategie van twee handelsmerke: Qantas Airways spits hom toe op die premium voldiensmark en Jetstar op die laekostemark. Jetstar vervoer 8,5% van alle passasiers wat in en uit Australië reis.
Bulbine pendula
Bulbine pendula is 'n plant wat deel van die Asphodelaceae familie is. Die spesie is endemies aan Australië is en kom in Wes-Australië voor.
Jetstar
Die lugredery bedryf 'n uitgebreide binnelandse netwerk sowel as streeks- en internasionale dienste vanaf sy hoofbasis by die Melbourne-lughawe, deur 'n gemengde vloot van die Airbus A320-familie en die Boeing 787 Dreamliner te gebruik. Soos sy Qantas-ouer, ding Jetstar mee met Virgin Australia.
Qantas, deur die Jetstar Group, het ook belange in die susterlugrederye Jetstar Asia Airways en Jetstar Japan.
Geskiedenis
Die lugredery is in 2003 deur Qantas gestig as 'n laekoste-binnelandse filiaal. Qantas het voorheen Impulse Airlines op 20 November 2001 verkry en dit onder die QantasLink -handelsmerk bedryf, maar na aanleiding van die besluit om 'n Laekosteredery te begin, is die lugredery onder die Jetstar-handelsmerk bekendgestel.
Binnelandse passasiersdienste het op 25 Mei 2004 begin, met internasionale dienste na Christchurch, Nieu-Seeland wat op 1 Desember 2005 begin het. Alhoewel dit deur Qantas besit word, funksioneer sy bestuur grootliks onafhanklik van Qantas deur die maatskappy wat voorheen bekend was as Impulse Airlines.
Ornithoglossum undulatum
Die Karoo Slangkop (Ornithoglossum undulatum) is 'n meerjarige, blomdraende plant en geofiet wat deel is van die Colchicaceae familie. Dit spesie is inheems aan Namibië, die Noord-Kaap, Oos-Kaap en die Wes-Kaap.
Jetstar
Geskiedenis
Gereserveerde sitplekke word tans op alle roetes aangebied, en op 4 Oktober 2006 het Jetstar die eerste Australiese lugredery geword wat klante toelaat om hul sitplek te kies tydens bespreking.
Die eerste vlug van die susterlugredery Jetstar Asia Airways het op 13 Desember 2004 vanaf sy Singapoer-spilpunt na Hongkong opgestyg. Dit het Qantas se toetrede tot die Asiatiese laekostemark ingelui en sy voorneme bevestig om sy sleutelmededinger Singapore Airlines op sy tuisveld te beveg. Qantas het 'n belang van 42,5% in Jetstar Asia se eienaarskap.
Kodedeelooreenkomste
Jetstar Airways het kodedeelooreenkomste met die volgende lugrederye:
Vloot
Teen November 2021 het Jetstar Airways se vloot uit die volgende vliegtuie bestaan:
Invlugdiens
Op alle binnelandse roetes het Jetstar 'n koop-aanboord-enkelklasdiens wat kos en drankies te koop aanbied.
Op alle Boeing 787 internasionale roetes bied Jetstar ’n tweeklasdiens.
Jetstar bied Besigheidsklas op sy B787-8-vliegtuie aan. Die Besigheidsklas-kajuit is toegerus met 21 leer premiumklassitplekke in 'n 2-3-2 uitleg, soortgelyk aan Qantas plaaslike Besigheidsklas of Qantas internasionale premium ekonomiese klas. Die diens sluit alle etes, drankies, in-vlug vermaak in, asook 'n verhoogde bagasietoelae van 30 kg. Business Max-tariewe sluit ook toegang tot Qantas Club-sitkamers in, waar beskikbaar, en verdien Qantas Frequent Flyer-punte.
Jetstar bied óf voorafgekoopte maaltye op wiele óf koop-aan-boorddiens met kos en drank.
Invlugvermaak
Die lugredery het 'n gelyknamige vlugtydskrif. In November 2011 het Jetstar die eerste lugredery geword wat aan passasiers iPads gebied het vir gebruik as vermaaktoestelle invlug. Die eenhede, wat vooraf gelaai is met flieks, speletjies en tydskrifte, word voorsien op vlugte wat langer as twee uur duur en is beskikbaar teen 'n fooi in Ekonomiese Klas, maar is komplimentêr in die internasionale Besigheidsklas-kajuit, hoewel sommige vliegtuie sitplekvermaakskerms het. Die beskikbare opsies word op 'n tweemaandelikse basis verander na gelang van klantterugvoervorms wat deur hoofkantoor deur 'n ewekansige keuringsproses ingesamel word.
Jetstar se Boeing 787-vliegtuie is toegerus met 10-duim-rugsitplek-op-aanvraag-vermaakskerms in besigheidsklas en 9-duim-skerms in ekonomiese klas.
Televisiereeks
The Nine Network het vanaf Oktober 2007 die reeks Going Places begin uitsaai. Die reeks van agt dele het die alledaagse lewens van geselekteerde lede van Jetstar se Melbourne-lughawepersoneel uitgebeeld. Die vertoning het gevolg op die dramas van die inboekpersoneel in die middel van die vlug, en nuwe internasionale rekrute.
Jetstar Groep
Benewens die besit van 100% van Jetstar Airways in Australië (wat ook in Nieu-Seeland werksaam is), besit die Qantas-groep verskillende belange in ander Jetstar-handelsmerk-lugrederye in die Asië-Stille Oseaan-streek. Hierdie lugrederye verteenwoordig 'n strategie om beter groei vir die Qantas Groep te verskaf deur toegang tot die intra-Asiëmark te verkry: deur beide sy vinniger groei en/of sy onderpenetrasie deur laekoste lugrederye te ontgin.
Qantas het as vennote plaaslike beleggers, beidea as 'n manier om buitelandse eienaarskap of verkeersregtebeperkings te oorkom en om die ondernemings "kapitaallig" te hou, dit wil sê die kapitaalinvestering wat deur Qantas vereis word, te verminder en bates soos vliegtuie van die Qantas-balansstaat af te hou.
Van 2008 tot 2020 het die Groep ook bestaan uit Jetstar Pacific, 'n Viëtnamese filiaal wat ook mede-besit word deur Vietnam Airlines (byna 70%). Sedert Julie 2020 het hierdie lugdiens egter die Jetstar-groep verlaat en is na Pacific Airlines hernoem.
Ptilocaulis echidnaeus
Ptilocaulis echidnaeus is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Ptilocaulis en tot die familie Axinellidae. Die wetenskaplike naam van die spesie is die eerste keer geldig gepubliseer in 1814 deur Lamarck.
Matrjosjka
Matrjosjka (Russies: матрёшка, IFA: /mɐˈtrʲɵʂkə/, ), ook bekend as Russiese pop of skilpop, is ’n houtpop wat deel uitmaak van ’n stel van afnemende grootte wat in mekaar pas. Die naam "matrjosjka" beteken letterlik "dametjie" en is afgelei van die vrouenaam Matrjona of Matrjosja.
’n Stel matrjosjkas (Russiese meervoud: матрёшки, "matrjosjki") bestaan uit ’n houtfiguur wat in die middel oopmaak om ’n kleiner weergawe binne-in te onthul. Dié kan weer oopgemaak word om ’n nog kleiner figuur te onthul, ens. Die kleinste poppie is gewoonlik van ’n enkele stuk hout gemaak en kan nie oopgemaak word nie.
Die eerste matrjosjka-stel is in 1890 deur Wasili Zwjozdotsjkin gemaak van ’n ontwerp deur Sergei Maljoetin, ’n volkskunsskilder van Abramtsewo. Die buitenste laag is tradisioneel ’n vrou in ’n lang tradisionele, vormlose rok. Die figure binne-in kan van enige geslag wees. ’n Groot deel van die kuns lê in die verf van elke pop; dit kan heel oordadig wees. Die poppe word gewoonlik volgens ’n tema geverf; dit kan wissel van feëverhaalkarakters tot Sowjetleiers. Soms word die poppe "baboesjkas" ("oumas", "ou vroue") genoem.
Geskiedenis
Die eerste matrjosjka-stel is in 1890 deur Wasili Zwjozdotsjkin gemaak en deur Sergei Maljoetin ontwerp. Laasgenoemde was ’n volkskunsskilder op die Abramtsewo-landgoed van Sawwa Mamontof, ’n Russiese industrialis en beskermheer van die kunste. Maljoetin het die poppe geverf. Die stel het bestaan uit agt poppe – die buitenste een was ’n meisie in ’n tradisionele rok wat ’n haan vashou, die binneste poppe was meisies en ’n seun, en die heel binneste pop ’n baba.
Die twee kunstenaars is geïnspireer deur ’n pop van Honsjoe, die hoofeiland van Japan. Bronne verskil oor hoe dié pop gelyk het; dit was óf ’n ronde, hol darumapop wat ’n ou kaalkop-Boeddhistemonnik uitbeeld óf ’n Sewe Geluksgode-skilpop.
Mamontof se vrou het die poppe in 1900 op die Exposition Universelle in Parys, Frankryk, bekend gestel waar dit ’n bronsmedalje gewen het. Kort daarna is matrjosjkas op verskeie plekke in Rusland begin maak en het dit oor die wêreld heen versprei.
Gewilde temas
Matrjosjkas word dikwels volgens ’n spesifieke tema geverf, soos boeremeisies in tradisionele rokke. Die oorspronklike temas was dikwels ook feëverhale in ooreenstemming met die volkskunstradisie. Sedert die 20ste eeu het die temas egter aansienlik uitgebrei en sluit dit onder andere Russiese leiers in.
Pranayama
Prānāyāma (Sanskrit: प्राणायाम) is die jogiese praktyk om op asemhaling te fokus. In Sanskrit, beteken prāṇa "noodsaaklike lewenskrag", en yāma beteken om beheer te verkry. In joga word asem geassosieer met prāṇa, dus, pranayama is 'n manier om die prāṇa ṣakti, "lewensenergieë", te verhef. Prānāyāma word beskryf in Hindoe-skrifte soos die Bhagavad Gita en die Joga Sutras van Patanjali. Later in Hatha joga tekste het dit die volledige opskorting van asemhaling beteken.
Etimologie
Prāṇāyāma (Devanagari: प्राणायाम ) is 'n Sanskrit-verbinding. Dit word verskillend deur verskillende skrywers gedefinieer.
Macdonell gee die etimologie as prana (), asem, + āyāma en definieer dit as die opskorting van asem.
Matrjosjka
Politieke matrjosjkas
Die grootste pop beeld gewoonlik die huidige leier van die tyd uit, met die vorige leiers in afnemende grootte. Van die kleiner poppe kan leiers uitbeeld soos Leonid Brezjnef, Nikita Chroesjtsjof, Josef Stalin, Wladimir Lenin en soms selfs tsaars soos Nikolaas II en Pieter die Grote.
Wêreldrekord
Die grootste stel matrjosjkas in die wêreld het 51 stukke wat met die hand deur Joelia Bereznitskaja van Rusland geverf is; dit is in 2003 voltooi. Die grootste pop is 53,97 cm hoog en die kleinste 0,31 cm. As die poppe langs mekaar neergesit word, is hulle 3,41 m breed.
Susan Morrow
Susan Morrow (25 Mei 1931 – 8 Mei 1985) was 'n Amerikaanse aktrise. Sy was bekend vir haar rolle in die rolprente Corky of Gasoline Alley (1951), Gasoline Alley (1951), The Blazing Forest (1952), en Cat-Women of the Moon (1953).
Revolusiejaar 1848
Die Revolusiejaar 1848, wat deur sommige die Lente van die Volke of die Lente van Nasies genoem word, was 'n reeks politieke opstande regoor Europa wat in 1848 begin het. Dit bly die mees wydverspreide revolusionêre golf in die geskiedenis van Europa tot nou toe. 'n Revolusie het in Januarie in Sisilië en in Februarie in Frankryk uitgebreek en daarna oor Europa en na ander dele van die wêreld versprei. Meer as 50 lande is deur opstande geraak.
As doel het die opstande gehad die wegdoen met monargistiese stelsels, die instel van 'n liberale sisteem en 'n liberale grondwet en die skep van onafhanklike nasiestate, vry van vreemde heersers, in lyn met die romantiese nasionalisme van die tyd.
Van die hoof bydraende faktore vir die revolusies was wydverspreide ontevredenheid met politieke leierskap, eise vir meer deelname aan regering en demokrasie, eise vir vryheid van die pers, ander eise wat die werkersklas vir ekonomiese regte gestel het, die oplewing van nasionalisme, die hergroepering van gevestigde regeringsmagte, en die Europese Aartappelskaarste, wat massa-hongersnood, migrasie en burgerlike onrus veroorsaak het.
'n Kenmerk van hierdie revolusionêre bewegings was dat interne koördinasie en samewerking grotendeels by hulle ontbreek het. Die beweging was van korte duur en talle van die revolusies is bloedig onderdruk - tienduisende mense is gedood, en vele meer in ballingskap gedwing. Baie van die maatreëls wat deur die revolusionêres afgedwing is, is later deur die aristokratiese en konserwatiewe elite teruggedraai. Nietemin het die opstande 'n groot invloed uitgeoefen op die periode wat daarop gevolg het. Heersers moes voortaan min of meer rekening hou met die liberale en nationalistiese gevoelens van die burgery wat al hoe meer invloedryk geword het.
Van die belangrikste blywende hervormings was die afskaffing van lyfeienskap in Oostenryk en Hongarye, die einde van absolute monargie in Denemarke en die instelling van verteenwoordigende demokrasie in Nederland. Die rewolusies het hulle grootste invloed gehad in Frankryk, die state van die Duitse Bond wat later die Duitse Ryk sou uitmaak, die Oostenrykse Ryk, Italië en Nederland.
Frankryk
Die "Februarie-revolusie" in Frankryk is gedryf deur nasionalistiese en republikeinse ideale onder die Franse algemene publiek, wat geglo het die mense moet hulself regeer. Die republikeine en konstitusioneel-liberales het die hervorming van die kiesreg, wat baie beperk was, geëis. Na 'n verbod op 'n republikeinse byeenkoms het onluste uitgebreek. Die gevolg was dat premier Francois Guizot op 23 Februarie deur die koning ontslaan is. Op 24 Februarie het koning Lodewyk Filips ten gunste van sy kleinseun geabdikeer in 'n poging om gevoelens te bedaar. Die voorlopige regering het dieselfde dag die Tweede Franse Republiek uitgeroep, wat die einde van die Julie-monargie beteken het.
Onluste het weer in Junie in Parys uitgebreek (ondermeer weens die ekonomiese krisis waarin die land verkeer het) maar is bloedig onderdruk. In Desember het die Franse kiesers Lodewyk Napoleon Bonaparte, 'n neef van Napoleon Bonaparte, tot president verkies. Hy het enkele jare later 'n staatsgreep uitgevoer en homself as 'n diktatoriale keiser van die Tweede Franse Keiserryk gevestig.
Duitse lande
Ook in die Duitse lande het die Februarie-revolusie begeertes na 'n Duitse eenheidsstaat, 'n grondwet en liberale hervormings aangewakker. Dit groothertogdom Baden het reeds in Februarie met liberale eise gekonfronteer. Op 15 Maart het die Pruisiese hoofstad Berlyn die toneel van onluste geword. Frederik Willem IV van Pruise het onmiddellik konsessies verleen en 'n grondwetgewende vergadering byeengeroep. Laasgenoemde het egter geen daadwerklike maatreëls geneem om aan die revolutionêre eise te voldoen nie.
In die meeste Duitse state is liberale regerings sonder bloedvergieting geïnstalleer en in Frankfurt het die liberale Frankfurtse Parlement byeengekom en 'n grondwet vir die Duitse Ryk (die Paulskirchenverfassung) voorberei.
Die revolusies in Duitsland het egter die dryfkrag ontbreek om veel te bereik. In die daaropvolgende jare is die meeste van die liberale hervormings weer ongedaan gemaak. 'n Nasionalistiese sentiment is nietemin opgewek en binne enkele dekades sou 'n verenigde Duitsland wel tot stand kom.
Habsburgse lande
As reaksie op die Februarie-revolusie het die Maart-revolusie in Oostenryk en Hongarye uitgebreek. Dit het begin toe daar op 3 Maart 'n eis vir die onafhanklikheid van Hongarye ingestel is. Hierdie verset was gerig teen kanselier Klemens von Metternich, wat 'n absolutistiese en reaksionêre beleid gevoer namens die onbekwame keiser Ferdinand I.
Italiaanse lande
In die Italiaanse lande was die revolusionêre bewegings gerig teen die regimes van die Habsburgers (Oostenryk) in die noorde en die Bourbons in die suide. 'n Oogmerk van die opstande was die vestiging van 'n Italiaanse eenheidsstaat.
Die Januarie-opstand in Sisilië was een van die eerste revolusies wat in 1848 uitgebreek het. Die Bourbon-koning Ferdinand II is hier in Januarie gedwing om 'n liberale grondwet te aanvaar. Kort hierna het hy egter met geweld sy reaksionêre regime weer herstel. Die meer liberale koning Karel Albert van Sardinië het eweneens 'n meer liberale grondwet afgekondig en maatreëls geneem ten gunste van die vorming van 'n Italiaanse eenheidsstaat. Hy het op 23 Maart oorlog teen Oostenryk verklaar.
In Parma en Modena is die hertoë Karel II en Frans V gedwing om hulle mag aan die liberales af te staan en hulle by die Koninkryk van Sardinië aan te sluit. Karel Albert se magte is in Augustus in die Slag by Custoza verslaan en kort daarna het hy ten gunste van sy seun geabdikeer. Beide hertoë is spoedig hierna in hul mag herstel. In 1849 het die reaksionëre magte weer in die hele Italië die oorhand gekry. Die doel van 'n verenigde Italië, vry van buitelandse inmenging, sou nietemin minder as twee dekades later verwesenlik word.
Nederland
Anders as in sommige naburige lande, het revolusie nie in 1848 in Nederland uitgebreek nie. In die periode 1844-1848 het koning Willem II elke grondwetwysiging afgewys wat moontlik sy sowereine mag kon beperk. Daar sou dus moontlik genoeg rede vir revolusie kon wees.
Toe revolusies in die omringende lande begin uitbreek, het Willem II bang geword dat hy die slagoffer van 'n revolusie in Nederland kon word. Die gevolg was dat hy sy oogpunt radikaal van konserwatief na liberaal verander het.
Op 3 November is 'n nuwe grondwet ingevoer, ontwerp onder leiding van die liberaal Johan Rudolph Thorbecke. Hierdie nuwe grondwet, wat met enkele kleiner aanvullings nogsteeds die Nederlandse grondwet is, het 'n einde gemaak aan die persoonlike regeermag van die koning en het die konsep van koninklike onskendbaarheid ingevoer. Voortaan was die ministers, en nie meer die koning nie, verantwoordelik vir hulle beleid. Die grondwet het ook die stande en die voorregte van die adel afgeskaf. Hiermee het die revolusiejaar 1848 in Nederland tog 'n groot en, in teenstelling met in baie andere Europese lande, blywende verandering in die regeringsstelsel en samelewing teweeggebring.
Ornithoglossum zeyheri
Ornithoglossum zeyheri is 'n meerjarige, blomdraende plant en geofiet wat deel is van die Colchicaceae familie. Dit spesie is endemies aan die Noord- en die Wes-Kaap.
Carl Lewis
Frederick Carlton Lewis (gebore 1 Julie 1961) is 'n voormalige Amerikaanse baan- en veldatleet wat nege Olimpiese goue medaljes, een Olimpiese silwermedalje en tien Wêreldkampioenskappe- medaljes gewen het, waaronder agt goue. Sy loopbaan het gestrek van 1979 tot 1996, toe hy sy laaste Olimpiese item gewen het. Hy is een van slegs ses Olimpiese atlete wat 'n goue medalje in dieselfde individuele item in vier agtereenvolgende Olimpiese Speles gewen het.
Lewis het die naellope en verspring items oorheers en gereeld van 1981 tot die vroeë 1990's die wêreldranglys in die 100 m, 200 m en verspringitems gehaal. Hy het wêreldrekords in die 100 m, 4 × 100 m en 4 × 200 m aflos opgestel, terwyl sy wêreldrekord in die binnenshuise verspring sedert 1984 staan. Sy 65 agtereenvolgende oorwinnings in die verspring wat oor 'n bestek van tien jaar behaal is, is 'n rekord. In die loop van sy atletiekloopbaan het Lewis vyftien keer vinniger as 10 sekondes in die 100 meter en tien keer vinniger as 20 sekondes in die 200 meter gehardloop. Lewis het ook 71 keer verder as 8,4 meter, of 28 voet, ver gespring.
Sy prestasies het gelei tot talle eerbewyse, insluitend dat hy aangewys is as "Wêreldatleet van die Eeu" deur die Internasionale Vereniging van Atletiekfederasies en "Sportman van die Eeu" deur die Internasionale Olimpiese Komitee, "Olimpian of the Century" deur Sports Illustrated en "Atleet van die jaar" deur Track & Field News in 1982, 1983 en 1984.
Nadat hy uitgetree het uit atletiek, het Lewis 'n akteur geword en het in 'n aantal rolprente verskyn. In 2011 het hy probeer om 'n setel as 'n Demokraat in die Senaat van New Jersey te wen, maar is van die stembrief verwyder weens die staat se verblyfvereistes. Lewis besit 'n bemarking- en handelsmerkmaatskappy genaamd CLEG, wat produkte en dienste, insluitend sy eie, bemark en handelsmerk.
Sophia Gardens (krieketveld)
Die Cardiff Wales stadion, wat deel is van Sophia Gardens Cardiff, is 'n krieketstadion in Cardiff, Wallis. Dit is in Sophia Gardens aan die Taffrivier geleë. Dit is die tuiste van Glamorgan County-krieketklub en is gelys as 'n internasionale toetskrieketveld.
County-krieket
Die veld is die tuiste van Glamorgan County-krieketklub wat hul tuiswedstryde sedert 24 Mei 1967 hier gespeel het, nadat hulle van Cardiff Arms Park weggetrek het. In 1995 is 'n huurooreenkoms van 125 jaar vir die grond met die vorige huurhouers, Cardiff Atletiekklub, beding wat sy krieketafdeling (Cardiff Krieketklub) na die Diamantveld in Whitchurch verskuif het. Langs die krieketveld is die groot sportsaalkompleks van die Sport Wallis Nasionale Sentrum. Cardiff Corinthians FC het die area voorheen vir sokker gebruik.
Internasionale krieket
Sophia Gardens is 'n internasionale krieketveld sedert 20 Mei 1999, toe dit gasheer gespeel het vir die 1999 Krieketwêreldbekerwedstryd tussen Australië en Nieu-Seeland. Van 2001 tot 2012 was die veld 'n gereelde plek vir Internasionale eendagwedstryde, wat nege wedstryde in 12 jaar aangebied het, maar het eers in 2006 sy eerste Engeland-wedstryd aangebied, die eerste wedstryd van die reeks teen Pakistan op 30 Augustus 2006.
In 2012 is die veld aangewys as een van drie plekke vir die Kampioenetrofee 2013, saam met The Oval en Edgbaston; dit het vyf wedstryde aangebied, insluitend die openingswedstryd tussen Indië en Suid-Afrika op 6 Junie 2013, en die halfeindstryd tussen Indië en Sri Lanka op 20 Junie. Die veld het ook twee Twintig20 Internasionale wedstryde tussen Engeland en Pakistan in September 2010 aangebied, en weer een in Augustus 2015 teen Australië.
Die veld was een van 11 stadions vir die Krieketwêreldbeker 2019, en gasheer vir vier groepfasewedstryde.
Universalisme
Universalisme is 'n sambreelterm vir 'n verskeidenheid godsdienstige, teologiese en filosofiese konsepte wat aanspraak maak op universele geldigheid en toepassing. Dikwels word dié term gebruik om na godsdienste te verwys wat oop staan vir enigeen en oor alle etniese, godsdienstige, nasionale en kulturele grense heen, of die proses waarvolgens die heelal teen die einde van die tyd in 'n harmoniese toestand sal verkeer, selfs al word dit, afhangende van 'n bepaalde godsdiens of filosofie, op heel verskillende maniere bereik.
Universalisme in die Christendom
Die Christelike leerstelling van apokatastasis of alomvattende versoening word soms gelykgestel aan die "versoening van die heelal" en sodoende ook Christelike universalisme genoem. Godsdienstige pluralisme erken dat elke godsdiens sy eie pad van verlossing en juiste manier van betrokkenheid met die Goddelike ontwikkel wat sodoende oop staan vir alle mense. In 'n sekere sin geld dit ook vir die ekumeniese beweging.
As godsdienstige stroming in die Christendom het universalisme al in die antieke tydperk na vore gekom, soos in die werke van die vroeë Christelike geleerdes en teoloë Clemens van Alexandrië (150-215) en Origines (185-254), maar eers teen die middel van die 18de eeu het universaliste, wat deur die predikwerk van George De Benneville (1703-1793) en John Murray (1741-1815) beïnvloed is, as 'n georganiseerde beweging opgetree. Nadat die Verligting sy invloed op dele van die Calvinistiese stroming binne die Protestantse Christendom laat geld het, is fundamentele leerstellings in sommige Calvinistiese kringe hersien en die moontlikheid van 'n universele verlossing van die mensheid teologies oorweeg.